เคาะแล้ว! รถไฟทางคู่ “หัวหิน-ประจวบฯ” จบที่ 5,807 ล้านบาท
เคาะแล้ว! รถไฟทางคู่“หัวหิน-ประจวบฯ”จบที่ 5,807 ลบ.ต่ำกว่าราคากลาง 20% 
27 ก.ค. 2560

การรถไฟแห่งประเทศไทย (รฟท.) ประกาศผลการประมูลราคาทางอิเล็ทรอนิกส์ (e-Auction) โครงการรถไฟทางคู่ ช่วงหัวหิน-ประจวบคีรีขันธ์ ระยะทาง 84 กิโลเมตร ได้ราคาสุดท้ายที่มีผู้เข้าประมูลเสนอต่ำสุดที่ 5,807 ล้านบาท ต่ำกว่าราคากลาง 7.3 พันล้านบาทราว 20% ซึ่งผู้ที่เสนอราคาต่ำสุดเป็นผู้รับเหมารายใหญ่ แต่ยังไม่ขอเปิดเผยรายชื่อ
อนึ่ง วานนี้ รฟท.เปิดเผยว่า ในจำนวนผู้ที่เข้าร่วมประมูลราคามีผู้รับเหมาก่อสร้างรายใหญ่ 5 รายเข้าร่วมด้วย คือ บมจ.ยูนิค เอ็นจิเนียริ่ง แอนด์ คอนสตรัคชั่น (UNIQ), บมจ.อิตาเลียนไทย ดีเวล็อปเมนต์ (ITD), บมจ.ช.การช่าง (CK), บมจ.ซิโน-ไทย เอ็นจิเนียริ่ง แอนด์ คอนสตรัคชั่น (STEC), กลุ่ม SHPS Joint Venture ที่ประกอบด้วย บริษัท ชิโนไฮโดร คอร์ปอเรชั่นลิมิเต็ด บริษัท สหการวิศวกร จำกัด (บริษัทในกลุ่ม บมจ.ทีอาร์ซี คอนสตรัคชั่น (TRC)) และ บมจ.เพาเวอร์ไลน์ เอ็นจิเนียริ่ง (PLE)